
Aquest article està fet a partir de materials continguts en altres treballs ja 
publicats prèviament per l'autor en aquesta mateixa plataforma digital 


Portada: Ruines de l'ermita de Sant Pere Màrtir, fotografia de Jaume Biosca i Juvé 
(1875-1945) Arxiu Fotogràfic del Centre Excursionista de Catalunya. 

ituem-nos per uns moments en plena Segona Guerra Carlina, dita també Guerra 


dels Matiners (1846-1849). 


Els trets particulars que van caracteritzar aquell conflicte eminentment català van posar 
de manifest a les forces del govern central la necessitat de poder comptar amb un 
sistema àgil de comunicacions que els permetés fer front a un enemic fraccionat en 
nombroses partides de guerrillers. 


Aixecament d'una partida de matiners en una localitat catalana. 


Aquestes partides estaven caracteritzades per estar dotades d'una gran mobilitat, i 
d'elles calia saber en tot moment la seva situació amb la promptitud suficient per tal de 
poder coordinar adequadament el moviment de les columnes de tropes enviades en la 
seva persecució. 

La primera de les mesures que es van dur a terme en aquest sentit va ser la millora de la 
xarxa viària. L'altra gran mesura va ser en el camp de les transmissions, amb 
l'implantació a Catalunya d'una xarxa de telegrafia òptica d'ús exclusivament militar, 
de manera anàloga a la que ja havia funcionat en algunes regions espanyoles uns quants 
anys abans, durant la Primera Guerra Carlina. 


La Reial Ordre de 26 de novembre de 1846 deixava prou clar qui podia fer ús d'aquell 
telègraf: 


"Únicamente los Capitanes Generales y los Jefes Políticos, podran dirigir por 
el telégrafo comunicaciones ya sea a las Secretarías del Despacho o a las 
Autoridades Superiores de las Provincias ". 


A Catalunya, el precedent d'aquest 
sistema va ser una petita xarxa d'abast 
urbà, feta per iniciativa del capità general 
Manuel Pavía y Lacy, marquès de 
Novaliches, i dissenyada pel tinent 
coronel d'estat major Leonardo de 
Santiago. —Aquesta xarxa, que va 
funcionar a Barcelona des del mes 
d'abril de 1848, comunicava l'edifici de 
la Capitania General amb els forts de 
Montjuic, la Ciutadella i les Drassanes. 


Segurament satisfet amb els resultats 
d'aquest nou sistema de comunicacions, 
Pavía es va proposar tot seguit d'ampliar 
la xarxa, per tal que el seu abast pogués 
arribar a cobrir tot el conflictiu territori 
que estava sota la seva jurisdicció. 


La Xarxa Telegràfica Militar de 
Catalunya estava formada per cinc línies 
òptiques radials que tenien Barcelona per 
centre, unides —per — altres — línies 
transversals, amb un total d'unes 80 
El capità general de Catalunya, Manuel Pavía estacions i uns 800 quilòmetres, repartits 
i Lacy, marquès de Novaliches. Fotografia de en les cinc línies que — anaven 
Jean Laurent Minier (1816 — 1886). respectivament —des —de — Barcelona 
(Montjuic) fins a Figueres, Cardona, 
Granollers, Cervera i Reus. 


Sempre que va ser possible es van instal-lar els telègrafs a les torres de les esglésies, 
edificis alts amb bon horitzó, ermites, i edificis similars, executant per a això les obres 
de condicionament necessàries. Per a la resta dels casos es van construir torres de nova 
planta, espitllerades, de dos pisos i terrat: el primer pis estava destinat a hostatjar una 

guarnició d'entre 15 i 20 homes, el segon era per als torrers i operadors del telègraf, i el 
terrat per a la instal-lació del semàfor de senyals. 


La Xarxa va ser construida per dues companyíes de sapadors de l'únic Regiment 
d'Enginyers existent a l'exèrcit d'aquells anys. 


La primera línia d'aquest telègraf seria la de Barcelona a Lleida, i és dins d'aquest 
context que trobem la notícia de la construcció durant el mes de maig de 1848 d'una 
estació del telègraf al cim de la muntanya de Sant Pere Màrtir, tot aprofitant les restes 
del fortí que els soldats napoleònics 
havien bastit durant la passada 
Guerra —del 0 Francès — aprofitant 
l'ermita dedicada al màrtir dominic 
Sant Pere de Verona. La prensa de 
l'època així ho deia: 


"Segun dice el Diario de 
Barcelona, se trabaja con 
actividad en la colocacion de 
un telégrafo en la cúspide de 
la montaia de San Pedro 
Martir, en el mismo sitio 
donde antes estuvo colocada 
la ermita". 


La torre del telègraf de Sant Pere 
Màrtir, que seria la segona de la 
línia Barcelona-Lleida, estava en 
contacte visual amb la primera, 
situada a Montjuic, i també ho 
hauria d'estar amb la tercera, que es 
va emplaçar a Sant Pere del Romaní, 
una ermita situada entre Sant Feliu i 
Molins de Rei. Modelo general de telégrafos. 


El cost d'aquesta construcció va ser Model general de les torres de telègraf òptic 
de 8.374 rals i 12 morabatins, que — dissenyades per Mathé 

van ser inicialment aportats pels 

pobles dels voltants: Sarrià, Vallvidrera, Esplugues de Llobregat, Sant Just Desvern, Les 
Corts i Sant Gervasi, i als que, més tard, D'exèrcit els ho va retornar a través dels fons 
endarrerits de quintes. 


L'ambiciós pla de Pavía, tot just engegat, de dotar Catalunya d'un sistema de telegrafia 
Òptica, va quedar aturat quan aquest militar va deixar el càrrec de capità general de 
Catalunya, i no va ser sinó fins l'arribada del marquès del Duero que tal projecte es va 
reprendre, éssent encomandada al coronel José Francisco María Damiàn Mathé y 
Arangua la posada en marxa de les línies. 


Al capdavant del Servei Telegràfic de Catalunya hi va haver els Coronels d'Enginyers 
Manuel Ramón García i Francisco de Casanova i Mir amb el títol de Directors 
Facultatius dels telègrafs militars de Catalunya, ambdós subordinats al coronel Mathé. 

El servei el prestaven soldats d'Infanteria amb els seus caps, a les ordres tots ells del 
Director Facultatiu corresponent. Les línies estaven dividides en seccions, sent els 
oficials que les manaven els responsables de tot el que ocorregués, tant en l'ordre militar 
com en el telegràfic. 


Soldats fent practiques de telegrafia òptica. 


Un dels soldats destinats a aquella torre va ser l'hereu de la santjustenca masia de Can 
Cuiàs, Fèlix Ferran i Coret, fill de Josep Ferran i Cuyàs i de Rosa Coret i Colomer, el 
qual va tenir l'aparent sort de fer el seu servei militar a Sant Pere Màrtir, tot just davant 
de casa seva, en una època en que molts dels mossos havien d'anar al Marroc, Cuba o 
les Filipines... Això no obstant, no el va lliurar de tenir alguns enfrontaments armats, ja 
que era una època de fortes commocions. 


Des de la seva construcció, i mentre va durar la situació de guerra, la dotació del 
telègraf de Sant Pere Màrtir, com la de les altres torres, estava formada per una 
guarnició d'entre 15 i 20 soldats d'infanteria del regiment de Castella, que es 
rellevaven, i per un torrer encarregat del telègraf, que hi residia permanentment. 
Aquests torrers eren generalment antics militars llicenciats. 


José Esteban va ser el torrer destinat a Sant Pere Màrtir. Durant tota la contesa va poder 
exercir la seva feina amb una certa tranquil:litat, i no va ser sino fins l'octubre de 1849, 
quan aquest conflicte ja es podia considerar pràcticament acabat, que ell i els soldats 
que estaven de guarnició van haver de fer front a un atac: 


"Segun los periódicos de Barcelona, se hablaba mucho estos últimos dias de 
una partida de gente armada que ha intentado apoderarse de la torre 
telegrúfica de San Pedro Màrtir, aseguràndose que hubo un rato de tiroteo entre 
los acometedores y la partida que guarnecia la torre". 


La vida dels torrers era extremadament austera. No gaire temps després d'aquest fet, 
l'any 1851, en José Esteban va contraure una pulmonia fulminant, de la qual morí, i 
l'administració del telègraf es va haver de fer càrrec dels seus deutes, que eren: 

- Quatre pans, a 15 quarts: 7 rals i 2 morabatins. 

- Nou paquets de tabac, a 6 quarts: 6 rals i 12 morabatins. 
- Compondre sabates: 12 rals. 

- Carn per menjar: 20 rals i 10 morabatins. 

- Cafè i licors: 39 rals i 6 morabatins. 

- Comestibles: 35 rals i 29 morabatins. 

- Diners prestats: 290 rals. 

- Tait: 36 rals. 

- Funeral: 52 rals. 


L'ermita de Sant Pere Màrtir quan, encara que força malmesa, encara es mantenia dempeus. 


La torre del telègraf de Sant Pere Màrtir va ser destruida per la Milícia Nacional 
barcelonina l'estiu de l'any 1856 amb motiu dels enfrontaments que van provocar la fi 
del bienni progressista sorgit després de la revolució de 1854, i que van causar, només a 
Barcelona, 466 morts: 63 membres de la força pública i 403 paisans. Les cròniques 
d'aquell temps ens diuen que: 


els dies 20 i 21 de juliol de 1856 la Milícia Nacional es va llançar al 
carrer f...J. Una de les violències que en la seva fúria van cometre, va ésser la 
destrucció de la torre telegràfica construida a la muntanya de Sant Pere 
Màrtir (...). El governador civil va imposar a l'Ajuntament i a la oficialitat de la 
Milícia Nacional, una multa de 5.000 rals destinada a la seva reconstrucció ". 

Sembla ser, però, que aquesta pretesa reconstrucció de la torre del telègraf no es va 
arribar a efectuar mai. 


Temps després, i en vista de l'estat de tranquil:litat en que es trobava el Principat de 
Catalunya, per Reial Ordre de 19 de desembre de 1862 es va disposar la supressió del 
servei en aquesta xarxa i la consegient retirada del material. 


A partir d'aquell moment, l'edifici va tornar a recuperar durant un temps la seva 
finalitat original de lloc de culte i veneració del sant màrtir de Verona que dona nom a 
la muntanya, fins arribar al segle XX, en que nous trasbalsos de tot ordre causarien la 
seva desaparició i progressiva substitució per les actuals instal-lacions de 
comunicacions que tots nosaltres coneixem. 


I 


Les instal-lacions del cim de Sant Pere Màrtir en una imatge de mitjan segle XX (esquerra) i en 
una altra dels temps actuals (dreta). 


Sant Just Desvern, març de 2022 
Juli Ochoa 


